8. ΝΟΜΟΣ 6333 της 10/16 Οκτ. 1934 Περί χορηγήσεως της υπό του άρθρ. 3 του Νόμ. 4783 καθοριζομένης συντάξεως και εις τας επιζώσας εγγονάς των προκρίτων της νήσου Ύδρας, των αποβιωσάντων προ της ενάρξεως της Ελληνικής Επαναστάσεως. Άρθρον μόνον-Από της ισχύος του παρόντος χορηγείται εις τας επιζώσας εγγονάς των αποβιωσάντων προ της ενάρξεως της Ελληνικής Επαναστάσεως προκρίτων (προεστώτων) της νήσου Ύδρας η κατά το άρθρ. 3 του Νόμ. 4783 καθοριζομένη σύνταξις, εφόσον εκ της περιουσίας των προκρίτων (προεστώτων) πάππων των εχορηγήθη προς συντήρησιν του στόλου της Ελληνικής Επαναστάσεως ποσόν άνω των 300.000 δραχμών. Αι λοιπαί διατάξεις του άρθρ. 3 του Νόμ. 4783 εφαρμόζονται και επί των δικαιουμένων της άνω συντάξεως. 